CELEX: 62009TN0419
Language: sk
Date: 2009-10-16 00:00:00
Title: Vec T-419/09: Žaloba podaná 16. októbra 2009 — Cybergun/ÚHVT — Umarex Sportwaffen (AK 47)

19.12.2009   
            
            
               SK
            
            
               Úradný vestník Európskej únie
            
            
               C 312/37
            
         Žaloba podaná 16. októbra 2009 — Cybergun/ÚHVT — Umarex Sportwaffen (AK 47)
   (Vec T-419/09)
   2009/C 312/60
   Jazyk žaloby: francúzština
   
      Účastníci konania
   
   
      Žalobca: Cybergun (Bondoufle, Francúzsko) (v zastúpení: S. Guyot, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník pred odvolacím senátom: Umarex Sportwaffen GmbH & Co. KG (Arnsberg, Nemecko)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu ÚHVT z 5. augusta 2009 o vyhlásení neplatnosti ochrannej známky AK 47 z dôvodu jej opisného charakteru na základe článku 51 ods. 1 písm. a), keďže v rámci odvolania nebolo toto odôvodnenie uvádzané,
            
         
               —
            
            
               zaviazať v súlade s článkom 87 ods. 2 a článkom 91 rokovacieho poriadku ÚHVT na náhradu trov konania zahŕňajúcich trovy konania vynaložené žalobcom na účely tohto konania, najmä trovy na preklad dokumentov, platby za právne služby jeho advokáta a prípadne, cestovné výdavky; je navrhované, aby Súd prvého stupňa vyčíslil túto sumu na 20 000 eur.
            
         
      Žalobné dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „AK 47“ pre tovary triedy 28 — ochranná známka Spoločenstva č. 4 528 378.
   
      Majiteľ ochrannej známky Spoločenstva: žalobca.
   
      Účastník, ktorý sa domáha vyhlásenia neplatnosti: Umarex Sportwaffen GmbH & Co. Kommanditgesellschaft.
   
      Rozhodnutie výmazového oddelenia: zamietnutie návrhu na vyhlásenie neplatnosti predmetnej ochrannej známky.
   
      Rozhodnutie odvolacieho senátu: zrušenie rozhodnutia výmazového oddelenia a vyhlásenie neplatnosti ochrannej známky Spoločenstva.
   
      Dôvody žaloby: právne odôvodnenie, a to článok 51 ods. 1 písm. a) nariadenia (ES) č. 40/94 [teraz článok 52 ods. 1 písm. a) nariadenia (ES) č. 207/2009], na ktorom bolo založené vyhlásenie neplatnosti ochrannej známky z dôvodu jej opisného charakteru, nebolo nikdy vo vyjadreniach predložených pred prvým odvolacím senátom uvádzané a okrem toho, posúdenie opisného charakteru ochrannej známky je nesprávne.